S-589/2010

Mál þetta sem dómtekið var þann 27. þ.m. er höfðað með ákæru ríkissaksóknara útgefinni í 30. júlí sl. á hendur H-kk-þgf I-kk-þgf E-kk-þgf, kennitala 000000-0000,Flatahrauni 7, Hafnarfirði,fyrir neðangreind hegningarlagabrot framin á árinu 2009:

Skjalafals, með því að hafa sunnudaginn 17. maí í lyfjaversluninni Lyfju Smáratorgi 1 í Kópavogi, framvísað lyfseðli nr. 9560243, á lyfið Cipralix, gefnum út af K-kk-þgf Þ-kk-þgf, lækni nr. 2320, en lyfseðlinum hafði verið breytt þannig að hann vísaði einnig á 50 töflur af lyfinu Mogadon, 5 ml., og hafði ákærði vitneskju um það.

Telst þetta varða við 1. mgr. 155. gr. almennra hegningarlaga nr. 19/1940.

Brot gegn valdstjórninni miðvikudaginn 7. október 2009 eins og hér greinir:

Með því að hafa í lögreglubifreið á leið frá Byggðabraut að lögreglustöðinni við Flatahraun í Hafnarfirði, hótað lögreglumönnunum H-kvk-þgf S-kvk-þgf og S-kk-þgf Þ-kk-þgf H-kk-þgf, sem voru við skyldustörf, líkamsmeiðingum og hrækt í auga H-kvk-ef.

Með því að hafa í kjölfar þeirra atvika sem lýst er í ákærulið 1, í fangageymslu lögreglustöðvarinnar við Hverfisgötu í Reykjavík veist að lögreglumanninum S-kk-þgf Þ-kk-þgf og skallað hann í hægri vanga með þeim afleiðingum að S-kk-nf Þ-kk-nf hlaut bólgu og roða í andlit.

Brot ákærða samkvæmt ákæruliðum 2 og 3 teljast varða við 1. mgr. 106. gr. almennra hegningarlaga nr. 19/1940, sbr. 1. gr. laga nr. 25/2007.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur krafist vægustu refsingar sem lög leyfa.

Ákærði hefur í þinghaldinu í dag játað undanbragðalaust þær sakir sem hann er borinn í ákæru.

Verður mál þetta því dæmt samkvæmt heimildarákvæði 164. gr. laga nr. 88/2008 um meðferð sakamála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar eru réttilega heimfært til refsiákvæða. Hvorugur málsaðili hefur gert kröfu um að aðalmeðferð fari fram.

Dómari gaf sækjanda og ákærða kost á að tjá sig um lagaatriði og ákvörðun viðurlaga.

Ákærði sem fæddur er 23. júní 1989 á ekki að baki neinn sakarferil sem máli skiptir.

Fram hafa verið lögð í dóminum vottorð, K-kk-ef Þ-kk-ef, geðlæknis, og T-kk-ef V-kk-ef sálfræðings. Í vottorðunum kemur fram að ákærði er með svokölluð Aspergerheilknenni og þjáist af miklum kvíða og þunglyndi en hefur síðustu mánuðina liðið betur og náð betra jafnvægi og farið verulega fram auk þess sem hann er farinn að vinna 4-5 tíma á dag. Í þessum vottorðum kemur skýrt fram að óskilorðsbundin fangelsisvist gæti haft alvarlegar og jafnvel hættulegar afleiðingar á sálarheill hans. Að þessu virtu, og með vísan til 5. og 8. tl. 70. gr. almennra hegningarlaga nr. 19/1940, þykir refsing ákærða hæfilega ákveðin 45 daga fangelsi sem rétt þykir að skilorðsbinda í eitt ár

D-kvk-nf Ö-kvk-nf V-kvk-nf aðstoðarsaksóknari sótti málið.

S-kk-nf S-kk-nf héraðsdómari kveður upp dóminn.

DÓMSORÐ:

Ákærði, H-kk-nf I-kk-nf E-kk-nf, sæti fangelsi í 45 daga, en fresta skal fullnustu refsingarinnar og skal hún niður falla að liðnu einu ári haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kk-nf S-kk-nf